Этмен вăрçи

Этмен вăрçи — Етĕрне уесĕнче XX ĕмĕрĕн пуçламăшĕнче пулса иртнĕ çĕрĕçченсен вăрçи. 

 Истори 
Столыпин пуçарнипе 1906 çулхи чӳк уйăхĕнче патша правительстви хушу кăларнă. Çак хушупа килĕшӳллĕн çĕре усă курмалли йĕркесене улăштарнă, кашни кил хуçине хăйĕн ят çĕрне çирĕплетсе хăварма, хутăра е отруба уйрăлса тухса лартма та, çав çĕре сутма та ирĕк панă. Çак çĕнĕ çĕрĕç политикине çĕр ĕçлекенсен ытларах пайĕ килĕштермен, вĕсем хушшинче пăлхавсем çĕкленме пуçланă.

1913 çулхи çуркунне Етĕрне уесĕнчи Шăмат çĕр пĕрлĕхне (общинине) кĕнĕ Кивуй, Исетерккĕ, Ванькушкăнь, Шуркасси тата ытти ял çыннисем ят çĕрĕсене хăйсен харпăрлăхĕ туса çирĕплетме йышăннă. Шăмат çĕр пĕрлĕхĕнче (общининче) 40 ял шутланнă. Вĕсенчен ытларăхăшĕ пĕрлĕхлĕ çĕрне пайлаттарма килĕшмен. Çакăнтан пуçланса кайнă ĕнтĕ Этмен вăрçи.

 Вуламалли 

 Л. И. Ефимов, "Элĕк Енĕ", Элĕк, 1994. 

 Çавăн пекех 
 Чаппан вăрçи
 Шурча вăрçи
 Чăваш Ен хронологийĕ

 Каçăсем 

Категори:Чăваш Енĕн историйĕ
Категори:Раççейри граждан вăрçи вăхăтĕнчи пăлхавсем
Категори:Чăваш Енри хирĕçӳсем